શીર્ષક: સૅન્ટ્રલ વિસ્ટા : મોદી સરકારના ડ્રીમ પ્રોજેક્ટનું નિર્માણ કોરોના મહામારીમાં 'આવશ્યક સેવા' કેવી રીતે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દિલ્હીમાં 19 એપ્રિલથી લાગેલા લૉકડાઉન છતાં સેન્ટ્રલ વિસ્ટાનું કામ ચાલુ રખાયું અને તેના માટે દિલ્હી પોલીસ મંજૂરી પણ આપી.

દિલ્હીના દિલમાં 20 હજાર કરોડ રૂપિયાથી વધુના ખર્ચે તૈયાર થનારી આ સરકારી પરિયોજનાને 'આવશ્યક સેવા' જાહેર કરાઈ છે અને એ નક્કી કરાયું છે કે દિલ્હીમાં લૉકડાઉન હોવા છતાં આ પરિયોજના પર મજૂરો કામ કરતા રહે.

સૅન્ટ્રલ વિસ્ટા પ્રોજેક્ટ હેઠળ નવું સંસદભવન અને નવા કેન્દ્રીય સચિવાલયની સાથે રાજપથના આખા વિસ્તારનું રી-ડેવલપમૅન્ટ થવાનું છે.

દિલ્હીમાં 19 એપ્રિલથી લાગેલા લૉકડાઉન છતાં સૅન્ટ્રલ વિસ્ટાનું કામ ચાલુ રખાયું અને તેના માટે દિલ્હી પોલીસ મંજૂરી પણ આપી.

બીબીસીએ દિલ્હી પોલીસ પાસેથી આ વિષય પર વાત કરવાની કોશિશ કરી અને એ જાણવાની કોશિશ કરી કે આ પરિયોજના પર ચાલી રહેલું કાર્ય 'આવશ્યક સેવા' હેઠળ કેવી રીતે આવે છે?

આ સવાલનો જવાબ મેળવવા માટે બીબીસીએ કેન્દ્રીય શહેરીવિકાસમંત્રી હરદીપસિંહ પૂરી અને શહેરીવિકાસ સચિવને ઈમેલના માધ્યમથી સવાલ કર્યા હતા, પણ તેમનો કોઈ જવાબ આવ્યો નથી. જવાબ આવે ત્યારે આ રિપોર્ટ અપડેટ કરાશે.

પોલીસ અને લોકનિર્માણ વિભાગનો પક્ષ

નવી સંસદના ભવનનું નિર્માણકાર્ય

એક વરિષ્ઠ પોલીસ અધિકારીએ બીબીસી સાથેની વાતચીતમાં કહ્યું, "ડિસ્ટ્રિક્ટ ડિઝાસ્ટર મૅનેજમૅન્ટ ઑથૉરિટી (ડીડીએમએ)ના આદેશ અનુસાર ઑનસાઇટ નિર્માણ ગતિવિધિઓને મંજૂરી છે. તો તેમાં અમે કંઈ ન કરી શકીએ, કેમ કે ડીડીએમએનો આદેશ તેની મંજૂરી આપે છે. બહારથી જો મજૂર આવશે તો તેની મંજૂરી નથી."

તેમને પૂછવામાં આવ્યું કે જો મજૂરો ઑનસાઇટ રહેશે તો પોલીસ પાસેથી મજૂરોના આવનજાવનની મંજૂરી કેમ મંગાઈ, તો અધિકારીએ જણાવ્યું, "અમારી સમજ પ્રમાણે મજૂરો સાઇટ પર જ રહેશે અને સામાનની આવનજાવન રહેશે."

કેન્દ્રીય લોકનિર્માણ વિભાગના અધિક મહાનિદેશક પીએસ ચૌહાણ સૅન્ટ્રલ વિસ્ટા પ્રોજેક્ટનું નેતૃત્વ કરી રહ્યા છે.

બીબીસીએ તેમને પુછ્યું કે પરિયોજનાના કામને આવશ્યક સેવા કેવી રીતે માનવામાં આવે. તો તેમણે કહ્યું, "જ્યાં સાઇટ પર મજૂરો ઉપલબ્ધ છે, ત્યાં કામ ચાલુ રાખવાની મંજૂરી છે. એક સીમિત સંખ્યામાં જે મજૂરો સાઇટ પર છે, તેઓ કામ કરે છે. તેઓ કામ કરી જ શકે છે, કેમ કે નિર્માણકાર્યોની મંજૂરી છે, જો તેઓ સાઇટ પર કામ કરતા હોય તો."

"જે દિલ્હી પોલીસ પાસે મંજૂરી માગી છે એ કૉન્ક્રીટ જેવી નિર્માણ સામગ્રી લાવવા માટે છે."

જ્યારે તેમને પૂછવામાં આવ્યું કે 'ઑનસાઇટ' કેટલા મજૂરો રહીને આ પ્રોજેક્ટ પર કામ કરી રહ્યા છે, તો...